ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Αυγούστου 1991 που τροποποιεί την απόφαση 90/472/ΕΟΚ η οποία αναγνωρίζει ότι η παραγωγή ορισμένων οίνων ποιότητας που παράγονται σε καθορισμένες περιοχές λόγω των ποιοτικών χαρακτηριστικών των οίνων αυτών, είναι πολύ μικρότερη από τη ζήτηση (Το κείμενο στην γερμανική γλώσσα είναι το μόνο αυθεντικό) (91/461/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 6 παράγραφος 4, Εκτιμώντας: ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται κάθε νέα φύτευση αμπέλου έως τις 31 Αυγούστου 1996- ότι η διάταξη αυτή προβλέπει, για την περίοδο 1990/91, ωστόσο, ότι τα κράτη μέλη μπορούν να χορηγήσουν άδειες για νέες φυτεύσεις για τους v.q.p.r.d. για τους οποίους η Επιτροπή αναγνώρισε ότι η παραγωγή, λόγω των ποιοτικών χαρακτηριστικών τους, είναι πολύ μικρότερη από τη ζήτηση- ότι οι αιτήσεις εφαρμογής της διατάξεως αυτής, όσον αφορά ορισμένους v.q.p.r.d. υποβλήθηκαν από τη γερμανική κυβέρνηση στις 31 Μαΐου 1990 και 11 Ιουλίου 1990- ότι η απόφαση 90/472/ΕΟΚ έχει υιοθετηθεί αναλόγως (3)- ότι ο πίνακας του παραρτήματος της εν λόγω απόφασης 90/472/ΕΟΚ είναι ανακριβής όσον αφορά το "Rheinhenen", λόγω λάθους- ότι χρειάζεται διόρθωση του εν λόγω αριθμού- ότι η Επιτροπή Διαχειρίσης Οίνου δεν διατύπωσε γνώμη στην προθεσμία που όρισε ο πρόεδρος της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα της απόφασης 90/472/ΕΟΚ, ο αριθμός που αφορά την έκταση για το v.q.p.r.d. του "Rheinhenen", αντικαθίσταται από τον αριθμό: "780 στρέμματα". Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 13 Αυγούστου 1991.

[Source: multi_eurlex | Tokens: 1739]